****

**แนวทางปฏิบัติสำหรับผู้เข้าร่วมประชุม ณ สถานที่จริง (onsite)**

**งานประชุมวิชาการประจำปี HA National Forum ครั้งที่ 22**

**ระหว่าง วันที่ 9-11 มีนาคม 2565 ณ อาคาร Impact Forum เมืองทองธานี จ.นนทบุรี**

เนื่องจากสถานการณ์การระบาดของไวรัสโคโรนา (COVID-19) ที่ยังต้องเฝ้าระวังและไม่ประมาท และเป็นไปตามข้อกำหนดการป้องกันควบคุมโรคในพื้นที่เฉพาะฯ ของกรมควบคุมโรค กระทรวงสาธารณสุข และจังหวัดนนทบุรี ขอความร่วมมือผู้เข้าร่วมงานประชุม ณ สถานที่จริง (on-site) ทุกท่าน ปฏิบัติตามแนวทาง ดังนี้

**ข้อ 1: การลงทะเบียนเข้าร่วมประชุม ณ สถานที่จริง และการสแกนใบหน้าสำหรับเข้าพื้นที่การประชุม**

* 1. ผู้เข้าร่วมประชุม วิทยากร และผู้เกี่ยวข้อง ขอให้แสดงเอกสาร/ข้อมูลต่อเจ้าหน้าที่ เพื่อระบุตัวตนและคัดกรองผลตรวจ COVID-19 ในวันแรกที่เข้าร่วมงาน บริเวณพื้นที่ลงทะเบียน ชั้น 1 (ประตู Entrance 2)
     1. **หลักฐานหลักฐานแสดงผลการตรวจ ATK (หรือ RT-PCR) ภายใน 72 ชั่วโมงก่อนวันเข้าร่วมงาน** บริเวณจุดคัดกรอง ATK โดยผลการตรวจกระทำโดยวิธีอย่างใดอย่างหนึ่ง ดังนี้

- ใช้ใบรับรองการตรวจจากสถานพยาบาล หรือ แสดงผลผ่านระบบแอพพลิเคชั่น

- ทำด้วยตนเองแสดงภาพถ่ายที่ชัดเจนของแถบตรวจ ATK คู่กับ ชื่อ-สกุล และวันเวลา

- กรณีไม่ปรากฏหลักฐานการตรวจ ATK ได้จัดสถานที่ตรวจ ATK ด้วยตนเองก่อนเข้าร่วมประชุม ทั้งนี้อาจเกิดความล่าช้าและไม่สะดวกเกิดขึ้นได้ ดังนั้น จึงขอความร่วมมือในการตรวจ ATK มาก่อนเข้าร่วมประชุมจะเป็นประโยชน์แก่ทุกฝ่าย

- ในกรณีที่ผู้เข้าร่วมการประชุม ณ สถานที่จริง ไม่ยินยอมแสดงหลักฐานผลการตรวจ ATK สถาบันขอสงวนสิทธิ์เปลี่ยนการเข้าร่วมประชุมเป็นแบบออนไลน์ (online)

* + 1. **จดหมายตอบรับการลงทะเบียนเข้าร่วมงาน** (เอกสาร/สำเนาอิเล็กทรอนิกส์/ภาพถ่าย)
    2. **สำเนาบัตรเข้าร่วมงาน** (ปริ้นท์เป็นเอกสารจากระบบลงทะเบียน)
* กรณีไม่ได้นำเสนาบัตรเข้าร่วมงานมาแสดง ให้ติดต่อจุดแก้ปัญหาบริเวณพื้นที่ลงทะเบียน ทั้งนี้อาจเกิดความล่าช้าและไม่สะดวกเกิดขึ้นได้
  + 1. **ข้อมูลบัตรประจำตัวสำหรับการระบุตัวตนที่ตรงกับชื่อ-สกุลผู้ลงทะเบียน**

1.2 **ผู้เข้าร่วมประชุมทุกคนที่ผ่านการตรวจสอบ จะต้องสแกนใบหน้าเพื่อเข้าพื้นที่การจัดประชุม** โดยสถาบันขอสงวนสิทธิ์เป็นการเฉพาะให้บุคคลที่ผ่านการตรวจด้วยเครื่องสแกนใบหน้าเท่านั้น ที่สามารถเข้าพื้นที่การจัดประชุมชั้น 2 อาคารอิมแพคฟอรั่ม

**ข้อ 2 ข้อปฎิบัติในการเข้าร่วมประชุม**

2.1 หากมีอาการไม่สบาย ไข้ ไอ เจ็บคอ ขอความร่วมมือให้เข้ารับการตรวจ ATK เพิ่มเติม และปฏิบัติตามแนวทางดูแลสุขลักษณะที่ดี โดยคำนึงถึงความปลอดภัยของผู้เข้าร่วมประชุมทุกท่าน

2.2 รักษาระยะห่างโดยเฉพาะรับประทานอาหารว่าง อาหารกลางวัน และบริเวณหน้าบูธต่างๆ ให้สวมหน้ากากอนามัยอย่างเคร่งครัด

2.3 ขอความร่วมมือ กรุณาอย่าถอดหน้ากากหน้ากากอนามัย เพื่อถ่ายรูปหมู่ในบริเวณสถานที่จัดงาน

หมายเหตุ: หากมีข้อกำหนดใดๆ ที่ต้องเพิ่มเติมตามระเบียบทางราชการที่อาจมีการปรับเปลี่ยนให้เหมาะสมตามสถานการณ์ ทางสถาบันจะรีบแจ้งเพื่อขอความร่วมมือ เพื่อประโยชน์และความปลอดภัยของผู้เข้าร่วมงานทุกท่าน

สถาบันรับรองคุณภาพสถานพยาบาล (องค์การมหาชน)

1 มีนาคม 2565